03/vol. 51 Jurnalul Oficial al Uniunii Europene 207 32003D0845 L 321/61 JURNALUL OFICIAL AL UNIUNII EUROPENE 6.12.2003 DECIZIA COMISIEI din 5 decembrie 2003 de instituire a măsurilor de protecție contra bolii limbii albastre privind importurile anumitor animale, ale materialului seminal, ale embrionilor și ale ovulelor acestora din Albania, Fosta Republică Iugoslavă a Macedoniei și Serbia și Muntenegru [notificată cu numărul C(2003) 4526] (Text cu relevanță pentru SEE) (2003/845/CE) COMISIA COMUNITATILOR EUROPENE, având în vedere Tratatul de instituire a Comunității Europene, având în vedere Directiva 91/496/CEE a Consiliului din 15 iulie 1991 de stabilire a principiilor privind organizarea controalelor sanitar-veterinare ale animalelor provenite din țări terțe introduse în Comunitate și de modificare a Directivelor 89/662/CEE, 90/425/CEE și 90/675|CEE (), în special articolul 18, întrucât: (1) Prin Decizia 2001/706/CE a Comisiei din 27 septembrie 2001 privind măsurile de protecție contra bolii limbii albastre referitoare la importul anumitor animale și al produselor acestora din Albania, Bulgaria, Fosta Republică Iugoslavă a Macedoniei și Republica Federativă Iugoslavia (2), s-a interzis importul de animale vii din specii susceptibile de boala limbii albastre (toate rumegătoarele) provenind din aceste țări terțe în care au fost semnalate focare de boala limbii albastre. (2) Luând în considerare informațiile primite, Bulgaria poate fi considerată de acum înainte o țară indemnă de boala limbii albastre. Situația din Albania, Fosta Republică Iugoslavă a Macedoniei și Serbia și Muntenegru (fosta Iugoslavie) rămâne neschimbată. (3) Pentru claritatea legislației comunitare, este necesară, prin urmare, abrogarea Decizia 2001/706/CE și înlocuirea cu prezenta decizie. (4) Măsurile prevăzute de prezenta decizie sunt conforme cu avizul Comitetului permanent pentru lanțul alimentar și sănătatea animalelor, ADOPTĂ PREZENTA DECIZIE: Articolul 1 (1) Statele membre nu autorizează importul de animale vii din specii susceptibile de boala limbii albastre care provin din Albania, (!) JOL268, 24.9.1991, p. 56. Directivă , astfel cum a fost modificată ultima dată prin Directiva 96/43/CE O L 162, 1.7.1996, p. 1). () JOL260, 28.9.2001, p. 37. Fosta Republică Iugoslavă a Macedoniei și Serbia și Muntenegru sau care tranzitează aceste țări. (2) Statele membre nu autorizează importul de material seminal, embrioni și ovule din specii susceptibile de boala limbii albastre care provin din Albania, Fosta Republică Iugoslavă a Macedoniei și Serbia și Muntenegru. Articolul 2 (1) Prin derogare de la articolul 1 alineatul (1), statele membre pot autoriza importul de animale vii din specii susceptibile de boala limbii albastre care au tranzitat Albania, Fosta Republică Iugoslavă a Macedoniei și Serbia și Muntenegru, cu condiția ca acest lucru să nu pună în pericol situația din statul membru în cauză cu privire la boala limbii albastre. (2) Statele membre informează Comisia despre criteriile aplicate pentru acordarea derogării prevăzute la alineatul (1). Articolul 3 Decizia 2001/706/CE se abrogă. Trimiterile făcute la decizia abrogată se înţeleg ca fiind făcute la prezenta decizie. Articolul 4 Prezenta decizie se aplică de la 9 decembrie 2003. Articolul 5 Prezenta decizie se adresează statelor membre. Adoptată la Bruxelles, 5 decembrie 2003. Pentru Comisie David BYRNE Membru al Comisiei